पीडित भनिएकी बालिकाको स्वास्थ्य परीक्षण, विद्यालयका प्रिन्सिपल, शिक्षिका एवं स्वास्थ्य परीक्षण गर्ने सबै डाक्टरहरुको समेत बयान गराइयो । स्वास्थ्य परीक्षण रिपोर्टमा जबर्जस्ती करणी भएको कुनै पनि लक्षण देखिएन । स्कुलका प्रिन्सिपल तथा डाक्टरहरुले पनि त्यसको पुष्टि हुने कुनै बयान दिएनन् । जाहेरी दरखास्त बाहेक आरोप पुष्टि हुने आधार अत्यन्तै कम भए पनि अभियुक्तलाई सफाइ दिने आँट न्यायाधीशले गरेनन् ।
